system
Răspunde în limba română, în stilul Wikipedia, cat mai corect gramatical.
user
Poți să-mi dai detalii despre Zdob și Zdub?
assistant
Zdob și Zdub este o formație de muzică rock din Republica Moldova.

Înființată în 1994 de un grup de amici din orașul Strășeni, Republica Moldova, Zdob și Zdub combină mai multe stiluri muzicale.

Zdob și Zdub a reprezentat de trei ori Republica Moldova la concursul muzical Eurovision.

De-a lungul timpului Zdob și Zdub a cântat în deschiderea unor concerte cu formații și artiști de renume mondial, precum sunt Red Hot Chili Peppers, Emir Kusturica & No Smoking Orchestra, Biohazard, Rollins Band, Rage Against The Machine, Soulfly, The Garbage, Fun Lovin' Criminals, Linkin Park ș.a.

Istoric
Zdob și Zdub a concertat în peste 20 țări europene. Printre festivalurile importante pot fi numite: 
 Ungaria – Sziget;
 Danemarca – Roskilde;
 Serbia – Exit;
 Franța – Sin Fronteras;
 Belgia - Esperanzah!;
 Elveția - Open Air Gampel;
 Germania - Krefelder Folkfest, Tanz&Folk Festival Rudolstadt, S.O.M.A., Eurovision Song Contest 2011;
 Republica Cehă - Rock For People, Colours Of Ostrava;
 Republica Slovacă - Aerorock, OKEY Leto Fest, Hodocvas;
 Polonia – Przystanek Woodstock;
 Ucraina – Zakhid; 
 România - Fete de la Musique, Cerbul de Aur, Stufstock, Peninsula;
 Olanda – EuroSonic, Mundial;
 Rusia – Maxidrom, Nashestvie, Krilya ș.a.

Zdob și Zdub a înregistrat unele piese și a cântat live cu interpreți de folclor, artiști ca Vasile Dinu (MC Vasile, din România), Surorile Osoianu (Moldova), Trio Erdenko (Rusia) ș.a. 

Zdob și Zdub a fost invitată să participe într-o serie de proiecte, unul dintre ele fiind Linz Europe Tour 2007-2009 - un proiect cultural european care a întrunit artiști din țările dunărene. Ca rezultat au fost lansate piesa-colaborare dintre Hubert von Goisern, liderul Linz Europe Tour, și Zdob și Zdub, plus ultimul album, numit „Ethnomecanica” (Lavine/Sony Label). 

Zdob și Zdub a reprezentat Republica Moldova la concursul muzical Eurovision 2005, unde s-a clasat pe locul 6.

În octombrie 2010 trupa a lansat un album în limba rusă, numit „Beloe Vino/Krasnoe Vino” (din rusă – „Vin alb/Vin roșu”). Pe parcursul unei perioade îndelungate, cu ocazii diferite au fost înregistrate piese care, la fel, din varii motive, nu au fost lansate. Acum sunt aduse sub o copertă. Albumul conține câteva colaborări, versiunea rusească a unor piese proprii și cover-uri.

În 2011 a participat din nou la Eurovision unde a juns pe locul 12. În ianuarie 2012 Zdob și Zdub a lansat, sub egida casei de discuri germane Asphalt Tango Records, un album în limba engleză, intitulat „Basta Mafia!”. Pentru prima oară formația a colaborat cu un producător străin, Marc Elsner. Albumul a fost înregistrat atât la Chișinău, în „Cuibul Studio”, cât și în Germania, la Headroom Studio. În perioada februarie-martie 2012 trupa s-a aflat într-un turneu de promovare al noului album prin cele mai mari importante orașe din Germania, Austria, Ungaria, Elveția și Danemarca. S-a realizat și o versiune adaptată pentru publicul din România și Republica Moldova și a fost lansată de către MediaPro Music în primăvara 2013. Noua versiunea a albumului „Basta Mafia!” a fost prezentată publicului din România în cadrul unui concert desfășurat la Hard Rock Cafe București.

La 21 mai 2013, a fost prezentată și publicului din Republica Moldova versiunea dată a albumului, la Teatrul „Eugène Ionesco” din Chișinău, în cadrul unui show grandios „Moldovenii s-au născut” – titlul primului single de pe album, pentru care a fost filmat și un videoclip.

În anul 2022 Zdob și Zdub a reprezentat Republica Moldova pentru a treia oară la concursul muzical Eurovision. De data aceasta s-a clasat pe locul 7.

Eurovision 

 În 2005 formația Zdob și Zdub a reprezentat Republica Moldova la Eurovision unde cu ușurință au trecut semi-finala cu un număr de 207 puncte și s-au clasat pe poziția a doua care duce Moldova în finală. În semi-finală Moldova a primit 4 note de 12 de la: România, Rusia, Ucraina și Turcia.
 În finală Zdubii s-au clasat pe poziția a 6 cu 148 de puncte, primind 2 note de 12 din partea României și Ucrainei și 3 note de 10 de la Rusia, Lituania și Portugalia.

În 2011 Zdob și Zdub a reprezentat din nou Moldova la Eurovision cu piesa „So Lucky”.

Membrii formației

Membri actuali 
 Roman Iagupov (n. 13 septembrie 1973, Volgograd, Rusia) – vocal, chitara, fluier, ocarina, turuiac, iorgafon, dramba, buhai, tartacuta, cimpoi, telinca, doba (1994 - prezent)
 Mihai Gîncu (n. 5 martie 1975, Straseni, Moldova) – chitară bas, cobza, sitar, mandolina, chitara acustica, organ, keyboards, mellotron, acordeon, pian, percutie, baterie, backing vocal (1994 - prezent)
 Sveatoslav Staruș (n. 8 noiembrie 1974, Chișinău, Moldova) - chitară (1996 - 2004, mai 2010 - prezent)
 Andrei Cebotari (n. 4 august 1975, Soroca, Moldova) – baterie (2000 - 2003, mai 2010 - prezent)
 Valeriu Mazîlu (n. 12 septembrie 1978, Chișinău, Moldova) – trompetă, fluier, cimpoi (ianuarie 2001 - prezent)
 Victor Dandeș (n. 3 aprilie 1972, Chișinău, Moldova) - trombon, vioara, acordeon, caval, fluier, telinka, melodica (2001 - prezent)

Foști membri
Dumitru Cuharenco (1994 - 1995) - vocal
Serghei Cobzac (1994 – 1996) – chitară
Serghei Pușnina (1996) - chitară
Igor Buzurniuc (n. 23 iunie 1981, Soroca, Moldova, ianuarie – iunie 2005, februarie 2008 - mai 2010) – chitară
Victor Coșparmac (aprilie 2002 – decembrie 2004) – chitară 2
Vadim Bogdan (noiembrie 2005 – aprilie 2006) - chitară
Vitalii Caceaniuc (1998 – 2000) – baterie, percuție
Anatol Pugaci (n. 6 octombrie 1973, Chișinău, Moldova, 1994 – 1997, februarie 2004 - mai 2010) - baterie, percuție
Pezza Butnaru (ianuarie 2004 – martie 2004) - baterie, percuție
Vadim Eremeev (ianuarie 2003 – februarie 2004) – chitară bas
Sergiu Vatavu (n. 28 septembrie 1967, Chișinău, Moldova, mai 2006 - februarie 2008) - chitară
Eugen Didic (ianuarie 1999 – septembrie 2000) – trompetă
Ion Stavilă (septembrie 2000 – decembrie 2000) – trompetă

Albume 
 1997 - Hardcore Moldovenesc
 1999 - Tabăra Noastră / Zdubii Bateti Tare!
 2001 - Agroromantica
 2003 - 450 De Oi
 2006 - Ethnomecanica
 2010 - Beloe Vino/Krasnoe Vino ("Vin Alb/Vin Roșu")
 2012 - Basta Mafia !
 2015 - 20 De Veri

Muzică 
Melodii:
 2001 - Țiganii și OZN
 2003 - Dj Vasile 
 2004 - Miorița 
 2005 - Bunica Bate Doba
 Zdubii Bateți tare
 Hora Cosmică
 Bună Dimineața
 2006 - Everybody in the Casa Mare
 2010 - Dj Василий (versiunea în rusă și ucraineană)
 2011 - So Lucky
 2022 - Zdob și Zdub & Frații Advahov - "Trenulețul"

Videoclipuri muzicale

 Lume 
 Manea Cu Voce
 Olimpia

Note

Legături externe 
 Website oficial . În limba engleză, română și rusă.
 Pagina Facebook
 Youtube
 Pagina MySpace
 Twitter
 Artisti - Zdob și Zdub

Interviuri

 Pentru dvs., de la Chisinau, formatia... "Zdob si Zdub", Formula AS - anul 1999, numărul 386
 Asii adolescentilor, Formula AS - anul 2001, numărul 456
 "Asta-i telul nostru: soarele, lumina pe care o aducem publicului", Formula AS - anul 2002, numărul 507
 "Pentru noi, asta-i viata! Nu putem merge inapoi, ci numai inainte", Iulian Ignat, Formula AS - anul 2005, numărul 671
 Zdob Si Zdub in tara colindelor, Bogdana Tihon Buliga, Formula AS - anul 2006, numărul 747
 VIDEO Roman Iagupov: „Suntem Zdob și Zdub și nu avem limite muzicale“, 30 ianuarie 2011, Ruxandra Grecu, Adevărul

Fondări în 1994
Cântăreți în limba română
Formații rock
Reprezentanții Moldovei la Eurovision
Participanți la Eurovision 2011
Formații din Republica Moldova
Eurovision 2005
Eurovision 2022